Tallit n zzman n yiɣil ur neḥṣi ara ma tejbed akin i lqern wis 16 d akesser, imi ḥala ayaki i aɣ-d-yewwḍen si tsekla taqbaylit tamensayt n yimiren. Tajmilt ad tuɣal i Mulud At Mɛemmer i aɣ-d-yessawḍen agarruj-aki s webrid n tira, deg wagaz-aki yenna Dda Lmulud :“Tin yeḍran d izennatiyen teḍra d Imaziɣen akk seg wasmi yebda umezruy nsen, mi d-kecmen Yefniqen tamurt nsen di lqeṛn tnac uqbel Ɛisa, kra nnan d kra xedmen Imaziɣen zzik ur tiẓri ḥed, acku ḥed ur t-yuri. Ayen akk d-ttawin imezwura-nneɣ yella kan s tmenna mačči s tira, alami kra din ijlaya-aɣ i nekkni d-yernan deffir-sen…, seg wassen s ass-a ur tbeddel ara liḥala ɣef tmaziɣtˮ(2).